I 1982 dannet SB eget damelag i seriespillet. Dette laget kom til finalen kretsmesterskapet der de møtte Gullhaug 2. Ballklubben vant 2–1 på Storstadion, men tapte 1–3 borte. A-laget for herrer hadde som mål for denne sesongen å rykke opp fra 4. divisjon, men endte som nummer 5 på tabellen. Det ble vedtatt å opprette et eget opprykksfond. Hensikten var å få midler til å kjøpe forsterkninger slik at SB kunne klatre i seriesystemet.